《送林汝大西上》
宋代·林希逸

一第于兄何足溷，相期十载恨悠悠。未闻鲤化三层浪，但见雕横几度秋。

手妙八叉时辈服，眼迷五色主司羞。舒徐有待知天意，要作龙飞榜状头。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。